

**ประชาสัมพันธ์ เทศบาลเมืองบ้านหมี่**

**การรับลงทะเบียนเบี้ยความพิการ**

**ตั้งแต่ เดือนพฤศจิกายน 256๔ และเดือนมกราคม 256๕ - เดือนกันยายน 25๖๕ ขอเชิญชวนให้คนพิการที่มีความประสงค์ขอรับเงินเบี้ยความพิการที่ยังไม่ได้ลงทะเบียนมาก่อนหรือคนพิการที่ย้ายทะเบียนบ้านมาใหม่ ไปลงทะเบียนเพื่อแสดงความประสงค์ขอรับเงินเบี้ยความพิการด้วยตนเอง หรือ มอบหมายให้ผู้ดูแลยื่นคำขอแทน โดยแสดงหลักฐานการเป็นผู้แทนดังกล่าว โดยให้ผู้ที่เชื่อถือได้รับรองสถานะของคนพิการแต่ต้องนำหลักฐานของคนพิการและผู้ดูแลคนพิการไปแสดงต่อเจ้าหน้าที่ด้วย ได้ตั้งแต่บัดนี้เป็นต้นไป เมื่อลงทะเบียนแล้วสามารถรับเบี้ยความพิการได้ในเดือนถัดไปทันที โดยมีหลักฐานตามที่ราชการกำหนด ณ สำนักปลัดเทศบาล ชั้น ๒ สำนักงานเทศบาลเมืองบ้านหมี่ อำเภอบ้านหมี่ จังหวัดลพบุรี ในวันและเวลาราชการ  
 โดยเตรียมเอกสารหลักฐาน ดังนี้**

* **บัตรประจำตัวคนพิการตามกฎหมายว่าด้วยการส่งเสริมคุณภาพชีวิตคนพิการ**
* **ทะเบียนบ้าน(ที่เป็นปัจจุบัน)**
* **สมุดบัญชีเงินฝากธนาคาร (พร้อมเพย์) สำหรับกรณีที่ผู้ขอรับเงินเบี้ยความพิการประสงค์ขอรับ**

**เงินเบี้ยความพิการผ่านธนาคารพร้อมสำเนา**

* **บัตรประจำตัวประชาชนของผู้ดูแลคนพิการ (พร้อมสำเนา) กรณีเป็นผู้ยื่นคำขอแทนคนพิการ**

**รายละเอียดโปรดสอบถามที่เทศบาลเมืองบ้านหมี่ อำเภอบ้านหมี่ จังหวัดลพบุรี โทร ๐-๓๖๔๗-๒๐๗๒**



ประชาสัมพันธ์ เทศบาลเมืองบ้านหมี่

การรับลงทะเบียนผู้สูงอายุ

**ตั้งแต่เดือนตุลาคม 256๔ - เดือนพฤศจิกายน 256๔ และเดือนมกราคม 256๕ - เดือนกันยายน 25๖๕ เทศบาลเมืองบ้านหมี่ ขอเชิญชวนให้ผู้สูงอายุที่มีอายุครบ 60 ปีบริบูรณ์ ที่ยังไม่เคยลงทะเบียนขอรับเบี้ยยังชีพผู้สูงอายุ และผู้สูงอายุที่จะมีอายุครบ 60 ปีบริบูรณ์ในปีงบประมาณ๒๕๖๖ นับจนถึงวันที่ 1 กันยายน 256๖ (เกิดก่อนวันที่ 2 กันยายน 250๖) ที่มีคุณสมบัติ ดังนี้**

1. **มีภูมิลำเนาในเขตพื้นที่แต่ยังไม่ได้ไปลงทะเบียนเพื่อขอรับเงินเบี้ยยังชีพผู้สูงอายุ หรือผู้ที่ได้ย้ายทะเบียนบ้านมาใหม่ก่อนสิ้นเดือนพฤศจิกายนของทุกปี**
2. **ไม่เป็นผู้ได้รับสวัสดิการหรือสิทธิประโยชน์อื่นใดจากหน่วยงานของรัฐ รัฐวิสาหกิจ หรือองค์กรปกครองส่วนท้องถิ่น ที่ประสงค์จะรับเงินเบี้ยยังชีพผู้สูงอายุ**
3. **ไปลงทะเบียนเพื่อแสดงความจำนงขอรับเงินเบี้ยยังชีพผู้สูงอายุได้ตั้งแต่เดือนตุลาคม 256๔ - เดือนพฤศจิกายน 256๔ และ เดือนมกราคม 25๖๕ - เดือนกันยายน 256๕ ด้วยตนเอง หรือมอบหมายให้ผู้อื่นเป็นผู้ยื่นคำขอรับเงินเบี้ยยังชีพผู้สูงอายุแทนโดยมีหลักฐานตามที่ราชการกำหนด ณ สำนักปลัดเทศบาล ชั้น ๒ สำนักงานเทศบาลเมืองบ้านหมี่ ระหว่างเวลา 08.30 – 16.30 น. (ในวันและเวลาราชการ) เพื่อจะได้มีสิทธิรับเงินเบี้ยยังชีพ โดยเตรียมเอกสารหลักฐาน ดังนี้**

**1.บัตรประจำตัวประชาชน หรือบัตรอื่นที่ออกโดยหน่วยงานของรัฐที่มีรูปถ่าย**

**2.ทะเบียนบ้านฉบับเจ้าบ้าน (ที่เป็นปัจจุบัน)**

**3.สมุดบัญชีเงินฝากธนาคาร (พร้อมเพย์) ในนามผู้มีสิทธิ พร้อมสำเนา (สำหรับเตรียมการรองรับการจ่ายเงินเบี้ยยังชีพ)**

**รายละเอียดโปรดสอบถามที่ สำนักงานเทศบาล เทศบาลเมืองบ้านหมี่ อำเภอบ้านหมี่ จังหวัดลพบุรี โทร ๐-๓๖๔๗-๒๐๗๒**